OpenLLM-France/wikimedia huggingface dataset:
# Yamanakako

Yamanakako (山中湖村, Yamanakako-mura) és una vila de la prefectura de Yamanashi, Japó, localitzada en la part central de l'illa de Honshū, en la regió de Chūbu. Tenia una població estimada de 5170 habitants l'1 de març de 2021 i una densitat de població de 98 persones per km².

## Geografia

Yamanakako està localitzada a l'extrem sud-est de la prefectura de Yamanashi, amb el llac Yamanaka, un dels cinc llacs del Fuji, trobat al centre de la vila. Gran part de l'àrea del poble és bosc protegit, que s'estén fins a la base de la muntanya Fuji, que també és visible des de molts llocs de la vila.

## Història

S'han trobat nombroses restes del període Jōmon prop del llac Yamanaka, i l'antic comtat de Tsuru, del qual forma part l'àrea, s'esmenta a finals del període Nara als registres de l' Engishiki. L'àrea era una regió fronterera disputada entre el clan Takeda, el clan Imagawa i el clan Odawara Hōjō durant el període Sengoku.
Durant el període Edo tota la província de Kai era territori sota control directe del shogunat Tokugawa. Amb l'establiment del sistema de municipis moderns a principis del període Meiji, el 1875 va ser creat el llogaret de Nakano dins del districte Minamitsuru a la prefectura de Yamanashi, després de la fusió dels llogarets Yamanaka i Hirano i va passar a dir-se Yamanakako l'1 de gener del 1965.

## Demografia

Segons les dades del cens japonès, la població de Yamanakako ha crescut en els darrers 30 anys:
* Gràfica d'evolució demogràfica de Yamanakako entre 1940 i 2015

## Referències

* ↑ «山梨県常住人口調査結果» (PDF) (en japonés). Prefectura de Yamanashi. [Consulta: 28 novembre 2019].
* ↑ «山中湖村の概要» (en japonés). Villa de Yamanakako. Arxivat de l'original el 2021-10-19. [Consulta: 29 novembre 2019].

## Enllaços externs

* Yamanakako a OpenStreetMap
* Yamanakako - Lloc web oficial
# Jacob ben Nissim

Jacob ben Nissim ibn Shahin va ser un filòsof i matemàtic jueu que va viure a la ciutat de Kairuan, a Tunísia, durant el segle x, va viure al mateix segle que el Rabí Saadia Gaon. A petició de Jacob, el Rabí Sherira Gaon va escriure un comentari de la Mixnà. Jacob és l'autor d'un comentari de l'obra cabalística Séfer Yetsirà. Jacob ben Nissim afirma en la introducció del comentari, que Saadia Gaon, mentre residia a Egipte, solia respondre a les preguntes d'Isaac ben Salomon de Kairuan, i que aquest, en llegir els textos de Saadia Gaon, no podia comprendre les respostes. Jacob per tant va decidir escriure un altre comentari. En la introducció d'aquest comentari, Jacob va escriure sobre Galè, afirmava sobre el mateix que aquest metge era un jueu anomenat Gamaliel. La traducció hebrea del comentari del Rabí Jacob encara existeix en un manuscrit. Jacob ben Nissim va escriure una obra sobre matemàtiques índies, sota el títol Hisab al-Ghubar (en hebreu: האבק חשבון). El Rabí Jacob ben Nissim va esdevenir més tard el director de la ieixivà (roix ieixivà) de Kairuan.

## Família

El Rabí Nissim ben Jacob va ser el seu fill i el seu estudiant (en la literatura rabínica posterior es refereixen a ell com Rabeinu Nissim (el nostre rabí Nissim) (en hebreu: רבנו ניסים).

## Referències

* ↑ «Jacob Ben Nissim Ibn Shahin». Enciclopedia Judaica.
# Jacob de Coccinabafos

Jacob de Coccinabafos (Jacobus, Ἰάκωβος) (segle xi), fou un monjo del monestir de Coccinabaphus en temps de l'emperador Aleix I Comnè (1081-1118). Fou un home de gran eloqüència i coneixements i un escriptor elegant. Es conserven algunes homilies, una d'elles In Nativitatem B. Mariae (al Auctarium Novum de Combéfis, vol. 1. p. 1583) la qual Lleó Al·laci atribueix amb dubtes a Jacob bisbe de Bulgària que va viure a mitjan segle xiii.

## Referències

* ↑ Smith, Sir William. Dictionary of Greek and Roman Biography and Mythology (en anglès). C.C. Little and J. Brown, 1846.
# Ziggo Dome

Ziggo Domi és un pavelló multiusos situat a la ciutat d'Amsterdam, Països Baixos, que compta amb una capacitat per 17.000 persones. Va ser inaugurat el 2012. El recinte és utilitzat tant per a esdeveniments esportius així com per a esdeveniments musicals.
Marco Borsato va ser el primer artista a actuar el 24 de juny de 2012 amb la seva gira "DICHTBIJ". La banda de rock nord-americà Pearl Jam va ser el primer grup estranger al Ziggo Dome; van realitzar dos espectacles al juny de 2012 com a part de la seva gira europea. La cantant pop Madonna va interpretar les cançons del seu últim treball "MDNA" així com els seus grans èxits en les dues dates esgotades enfront de 29.172 fans en la seva gira "The MDNA Tour" els dies 7 i 8 de juliol.

## Referències

* ↑ «Pearl Jam hartstochtelijk in Ziggo Dome». www.nu.nl, 28-06-2012. Arxivat de l'original el 2016-03-03. [Consulta: 28 juny 2012]. (neerlandès)
* ↑ «Current Boxscore».

## Enllaços externs

* ziggodome.nl/en
# Keiji Kaimoto

Keiji Kaimoto (Suita, 26 de novembre de 1972) és un futbolista japonès que disputà un partit amb la selecció japonesa.

## Enllaços externs

* National Football Teams
* Japan National Football Team Database
# Yan Bingtao

Yan Bingtao (Zibo; 16 de febrer de 2000) és un jugador professional de snooker xinès, el més jove a guanyar el Campionat Mundial Amateur de Snooker.
Yan Bingtao va guanyar a més el Masters de Riga a la temporada 2019-2020 i va quedar finalista en l'Obert d'Irlanda del Nord a la temporada 2017-2018. A l'any 2021 va endur-se el seu primer Masters al guanyar per 10 a 8 a la final a l'escocès John Higgins.
* ↑ Yan Bingtao
* ↑ Media, P. A. «Yan Bingtao wins Masters snooker title on debut as comeback stuns Higgins» (en anglès), 18-01-2021. [Consulta: 18 gener 2021].
# Ciurana

* No s'ha de confondre amb Siurana.
«Ciurana» té aquests significats:
* Mas Ciurana, edifici als afores de la vila d'Hostalric (la Selva)
* Biografies:
** Adrià Ciurana i Geli (Figueres, 1985-Figueres, 2018), artista
** Dalmau Ciurana o Jaume Ciurana i Pons (Riudellots de la Selva, 1574 - Girona, 1637), frare dominic
** Josep Ciurana i Maijó (Torroja, 1878 - Barcelona, 1960), escriptor i polític català
** Jaume Ciurana i Galceran (Barcelona, 1935 - 1986), enòleg i polític català
** Jaume Ciurana i Sans (Arbeca, 1911 - Barcelona, 2009), sacerdot català
# Joanne Kiesanowski

Joanne "Jo" Kiesanowski (Christchurch, 24 de maig de 1979) va ser una ciclista neozelandesa que fou professional del 2005 al 2016. Va combinar el ciclisme en pista amb la ruta.

## Palmarès en pista

* 2006
** Campiona de Nova Zelanda en Puntuació
* 2007
** Campiona de Nova Zelanda en Puntuació
* 2009
** Campiona d'Oceania en Puntuació
** Campiona d'Oceania en Scratch

## Palmarès en ruta

* 2003
** Campiona de Nova Zelanda en ruta
* 2004
** Vencedora d'una etapa al Nature Valley Grand Prix
* 2005
** Vencedora d'una etapa a la Volta a Turíngia
* 2006
** 1a a L'hora d'or femenina (CRE)
** Vencedora d'una etapa al Novilon Euregio Cup
** Vencedora d'una etapa al Tour de l'Aude
** Vencedora d'una etapa al Gran Bucle
* 2008
** Vencedora de 2 etapes al Mount Hood Cycling Classic
** Vencedora d'una etapa al Tour de Bretanya
* 2009
** 1a al Sea Otter Classic (circuit)
** Vencedora d'una etapa a la Joe Martin Stage Race
* 2010
** Vencedora d'una etapa a la Cascade Cycling Classic
* 2014
** Vencedora d'una etapa a la Cascade Cycling Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Karratha (Austràlia Occidental)

Karratha és una ciutat de la regió de Pilbara a Austràlia Occidental, adjunta al port de Dampier. Va ser fundada l'any 1968 per acomodar elstreballadors de les mines de ferro de l'empresa Hamersley i el petroli i gas natural. El 2015 tenia 19.235 habitants. El nom de la ciutat significa bon país en idioma aborigen.
Karratha, una ciutat aïllada, es troba a uns 1535 km al nord de Perth i a 850 km al sud-oest de Broome a la North West Coastal Highway.

## Clima

Karratha té un clima càlid semiàrid pràcticament desèrtic.
Dades climàtiques a Karratha :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 48.2 (118.8) | 47.7 (117.9) | 45.8 (114.4) | 41.3 (106.3) | 37.6 (99.7) | 32.8 (91) | 34.0 (93.2) | 35.4 (95.7) | 40.7 (105.3) | 44.7 (112.5) | 44.8 (112.6) | 46.9 (116.4) | 48.2 (118.8) |
| Màxima mitjana °C (°F) | 35.9 (96.6) | 35.8 (96.4) | 36.1 (97) | 34.3 (93.7) | 30.0 (86) | 26.5 (79.7) | 26.3 (79.3) | 28.3 (82.9) | 30.8 (87.4) | 34.1 (93.4) | 35.1 (95.2) | 35.8 (96.4) | 32.4 (90.3) |
| Mínima mitjana °C (°F) | 26.7 (80.1) | 26.7 (80.1) | 25.9 (78.6) | 22.7 (72.9) | 18.3 (64.9) | 15.1 (59.2) | 13.8 (56.8) | 14.3 (57.7) | 16.9 (62.4) | 20.8 (69.4) | 23.1 (73.6) | 25.6 (78.1) | 20.8 (69.4) |
| Mínima rècord °C (°F) | 20.5 (68.9) | 19.4 (66.9) | 17.0 (62.6) | 14.7 (58.5) | 10.8 (51.4) | 7.1 (44.8) | 6.9 (44.4) | 8.0 (46.4) | 10.0 (50) | 11.1 (52) | 16.0 (60.8) | 18.7 (65.7) | 6.9 (44.4) |
| Pluja mitjana mm (polzades) | 49.1 (1.933) | 78.0 (3.071) | 47.8 (1.882) | 17.6 (0.693) | 28.3 (1.114) | 35.3 (1.39) | 14.3 (0.563) | 4.3 (0.169) | 1.3 (0.051) | 0.4 (0.016) | 1.4 (0.055) | 14.0 (0.551) | 291.8 (11.488) |
| Mitjana de dies de pluja (≥ 0.2mm) | 4.2 | 5.3 | 4.0 | 1.8 | 3.2 | 3.2 | 2.0 | 1.1 | 0.5 | 0.3 | 0.4 | 1.4 | 27.4 |
| Font: Bureau of Meteorology ||||||||||||||

## Referències

* ↑ «3218.0 – Regional Population Growth, Australia, 2014-15: Population Estimates by Significant Urban Area, 2005 to 2015». Australian Bureau of Statistics, 30-03-2016. [Consulta: 12 setembre 2016]. Estimated resident population, 30 June 2015.
* ↑ Plantilla:LandInfo WA
* ↑ Plantilla:BoM Aust stats

## Enllaços externs

* Karratha Tourism Arxivat 2007-04-05 a Wayback Machine.
* Map of Karratha
# Johan van Hell

Johan van Hell (nascut Johannes Gerardus Diederik van Hell, Amsterdam, 28 de febrer de 1889 - Amsterdam, 31 de desembre de 1952) va ser un dissenyador gràfic, clarinetista, pintor, aquarel·lista, litògraf, escultor, i professor d'art neerlandès.
Fill d'una nissaga de diamantistes, es va formar a l'escola national de mestres de disseny (Rijksnormaalschool voor Teekenonderwijzers) a Amsterdam, a la l'Escola d'Arts aplicades Quellinus, i a l'Acadèmia Nacional de Belles Arts d'Amsterdam. Van Hell era alhora un pintor i músic. Tocava com a clarinetista suplent a l'Orquestra Reial del Concertgebouw. Tot i rebre diverses proposicions d'un contracte fix al Concertgebouw, va preferir el paper d'interí, per tenir prou temps per a la seva obra plàstica.
Era un convençut socialista, tal com es reflecteix en les seves pintures, dibuixos, litografies i cartells d'escenes del dia a dia del carrer. Pinta la gent al seu treball i els aturats amb molta afició, en un estil realista sense mai caure al parany del sentimentalisme o del realisme socialista. També va produir litografies basades en les seves pintures, que es venien per unes poques monedes. Va estar involucrat en la confecció d'ex-libris, la il·lustració de llibres i el disseny de cartells per al SDAP, el precursor del Partit del Treball.
El 12 de novembre de 1915 es va casar amb Paulina Wijnman. Va morir el 2 d'octubre de 1930. Johan van Hell es va casar de nou en el 14 de juny de 1933 amb Caroline Lankhout.
D'octubre 2016 al febrer 2017, el museu More (Museum voor modern realisme) a Gorssel (Lochem) va organitzar una exposició retrospectiva.

## Referències

* 1 2 3 «Johan van Hell: op klare toon» (en neerlandès, anglès, alemany). Museum MORE. [Consulta: 10 desembre 2016].

## Bibliografia

* Reijnders, Tineke; de Cort, Bart; Hofman, Koosje. Johan van Hell 1889-1952. Tielt: Uitgeverij Terra-Lannoo, 2005. ISBN 9058973808.
# Ďačov

Ďačov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1338.
# Comtat de Pardiac

El Comtat de Pardiac fou una jurisdicció feudal de Gascunya.
El comte Arnau II d'Astarac va morir el 1023 i va deixar sis fills i entre ells:
* Guillem I comte d'Astarac
* Odó abat de Simorra i després arquebisbe d'Auch
* Bernat Pelagós comte de Pardiac
* Ramon, vescomte de Persan
Bernat Pelagós fou el pare d'Arnau i d'una filla de nom desconegut que fou vescomtessa de Manhoac i es va casar amb el comte d'Aure. Arnau fou pare al seu torn d'un Bernat que va tenir un fill anomenat Otger I que el va succeir. A Otger li va succeir el seu fill Guillem, que fou comte i va tenir per successor al seu fill Boemond. El comtat va passar per diverses mans com els Montlezun (Montleçon), i va ser adquirit pels Armanyac breument el 1391 però a l'herència el 1418 va passar a un dels fills que va formar una branca de la família que van ser ducs de Nemours i (per compra) comtes de Guisa i d'Illa Jordà, la qual es va extingir el 1504.

## Llista de comtes

* Bernat Pelagós 1023-?
* Arnau III ?-1083
* Bernat I (fill) 1083-1124
* Otger I (fill) 1124-1171
* Otger II (fill) 1171-1205
* Guillem I (fill) 1205-1237
* Boemond (fill)1237-1265
* Maria de Pardiac (filla) 1265-1312
* Otger III (espòs) ?-1307 (de Montlezun)
* Guillem II 1312-1337 (I de Montlezun)
* Guillem III 1337-1358 (II de Montlezun)
* Guillem IV 1358-1368 (III de Montlezun)
* Guillem V 1368-1391 (IV de Montlezun)
* Ana de Montlezun (germana) 1391-1403
* Guerau d'Armanyac 1391-1401, vescomte de Fesenzaguet, marit (+1402)
* Joan d'Armanynac (fill) († 1402), vescomte de Fesenzaguet
* Bernat II (VII) 1391-1418 (VII d'Armanyac)
* Bernat (fill) 1418-1462
* Jaume (fill) 1462-1477 (duc de Nemours)
* Joan (fill) 1477-1478 (duc de Nemours)
* Lluís (germà) 1478-1503 (duc de Nemours, comte d'Illa Jordà i Guisa)
* Margarida (germana) 1503
* Carlota (germana) 1503-1504)

## Notes

* ↑ Dictionnaire de la noblesse, contenant les généalogies, l'histoire & la ..., per François Alexandre Aubert
# Joan Serra

Joan Serra és el nom dels següents personatges:
* Joan Serra (bandoler) (Valls, ? - 1815), bandoler català.
* Joan Serra i Alert (Esparreguera, 1936 - 2013), polític català i alcalde d'Esparraguera entre els anys 1979 i 1999.
* Joan Serra i Constansó (Igualada, 1864 - Barcelona, 1924), polític, escultor i escriptor català.
* Joan Serra i Llobet (Sabadell, 1927), waterpolista català.
* Joan Serra i Melgosa (Lleida, 1899 - Barcelona, 1970), pintor català, membre del grup dels evolucionistes.
* Joan Serra i Vilamitjana (Rubí, 1947 - Sant Esteve de Palautordera, 2013), mestre i ballarí català.
* Joan Serra i Vilaró (Cardona, 1879 - Tarragona, 1969), historiador i arqueòleg català.
# Joana de la Creu

Joana de la Creu és el nom dels següents personatges:
* Juana de la Cruz Fernández (1597–1675), terciària franciscana a San Antonio de Granada, venerable
* Joana de la Creu Jugan (1792–1879), fundadora de les Germanetes dels Pobres, santa
* Juana de la Cruz Vázquez (1481–1534), franciscana del convent de Toledo, venerable
# Joan Baptista Prats i Català

Joan Baptista Prats i Català (Benicolet, Vall d'Albaida 9 de novembre de 1942 - Burgos, 29 d'abril de 2010) fou politòleg, professor universitari i polític català.

## Biografia

Es va afiliar al Partit Socialista Valencià. Llicenciat en Dret per la Universitat de València el 1966 i a la Universitat Autònoma de Barcelona en 1973, amb premi extraordinari. Doctor en Dret a la Universitat de la Sorbona de París.
Fou professor universitari de dret administratiu en excedència especial i president de l'Institut Nacional d'Administració Pública. Milità inicialment al PSUC, després a Convergència Socialista de Catalunya i finalment al Partit Socialista de Catalunya-Congrés. Ha estat diputat a les eleccions al Parlament de Catalunya de 1980 pel PSC-PSOE i senador designat per la Comunitat Autònoma el 1980-1983.
Posteriorment fou consultor en administració, gerència pública i desenvolupament institucional de l'OCDE, el Banc Mundial, el Banc Interamericà de Desenvolupament, el Programa de les Nacions Unides per al Desenvolupament, la Unió Europea, i l'Agència Espanyola de Cooperació Internacional, del Govern de Catalunya entre 1985 i 1998.
El 1998, junt amb la Universitat Oberta de Catalunya i l'Agència Catalana de Cooperació al Desenvolupament, impulsà la creació del laboratori d'idees Institut Internacional de Governabilitat de Catalunya (IIG) del que fou director executiu fins a la fi de 2006. Des de l'IIG fou l'introductor del concepte de «governança» a Espanya i Amèrica Llatina i promogué activament les anàlisis neoinstitucionalistes sobre el bon govern i el desenvolupament humà.
Fou director de diverses missions de diagnòstic i avaluació externa de processos de reforma institucional i modernització de l'Estat, com els de Paraguai, Nicaragua, Hondures i El Salvador i, de forma especial de Bolívia.
En els darrers anys de la seua vida era president de l'Associació Internacional per a la Governança (AIGOB) a la web de la qual hi ha publicats molts dels seus treballs.
Va morir mentre feia el Camí de Sant Jaume prop de Burgos el 29 d'abril de 2010.

## Referències

* ↑ «Prats Català, Juan Bautista» (en castellà). [Consulta: 17 març 2023].
* ↑ Diputats del Parlament de Catalunya en la I Legislatura p. 91
* ↑ Fitxa del Senat
* ↑ «AIGOB». [Consulta: 19 desembre 2014].
* ↑ Muere a los 68 años el ex senador del PSC Joan Prats a El País, 1 de maig de 2010
# King City (Missouri)

King City és una població dels Estats Units a l'estat de Missouri. Segons el cens del 2000 tenia 1.012 habitants.

## Demografia

Segons el cens del 2000, King City tenia 1.012 habitants, 418 habitatges, i 285 famílies. La densitat de població era de 283,1 habitants per km².
Dels 418 habitatges en un 33,5% hi vivien nens de menys de 18 anys, en un 56,9% hi vivien parelles casades, en un 7,7% dones solteres, i en un 31,8% no eren unitats familiars. En el 30,4% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,98.
Per edats la població es repartia de la següent manera: un 28% tenia menys de 18 anys, un 7,4% entre 18 i 24, un 25,5% entre 25 i 44, un 18,7% de 45 a 60 i un 20,5% 65 anys o més.
L'edat mediana era de 37 anys. Per cada 100 dones de 18 o més anys hi havia 83,2 homes.
La renda mediana per habitatge era de 24.605 $ i la renda mediana per família de 32.614 $. Els homes tenien una renda mediana de 28.068 $ mentre que les dones 18.750 $. La renda per capita de la població era de 14.177 $. Entorn de l'11,3% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- King City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- King City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Zolksoie

Zolksoie (en rus: Зольское) és un poble de Kabardino-Balkària, a Rússia, que el 2019 tenia 1.467 habitants. Pertany al districte rural de Zalukókoaje.

## Referències

* ↑ «Первопоселенцы немецкой колонии Бруненталь (с. Октябрьское) | Зольский район». www.zolka.ru. [Consulta: 4 juny 2016].
* ↑ Немцы России: населенные пункты и места поселения: энциклопедический словарь / Сост.: В. Ф. Дизендорф.-М.,"ЭРН", 2006.-472с.
# Cochinoca

Cochinoca és una localitat del departament de Cochinoca en la província de Jujuy.
En l'hivern el fred és molt intens i sol haver registres de fins a -20 °C.
En l'època precolombina s'estenia per Cochinoca el camí d'Inca.

## Demografia

* Població el 1991: 85 habitants (INDEC)
* Població el 2001: 75 habitants (INDEC), dels quals el 50,77% són dones i el 49,33% són homes.
# Cochise (cràter)

Cochise és un petit cràter d'impacte lunar situat a la vall Taurus-Littrow. Els astronautes Eugene Cernan i Harrison Schmitt van arribar al cràter a bord del seu rover durant la missió Apollo 17 el 1972, en el transcurs de l'EVA 3, però no es van aturar allà.
* Localització de Cochise (superior dreta de la imatge)
* Vista panoràmica des de l'Apollo 17
Al sud-oest apareixen els cràters Shakespeare i Van Serg, i al nord-est es localitzen Bowen i l'Estació Geològica 8, a la base dels Turons Esculpits (Sculptured Hills).

## Denominació

El cràter va ser nomenat pels astronautes en referència a Cochise, cap dels apatxes chiricahua. La denominació té el seu origen en els topònims utilitzats al full a escala 1/50.000 del Lunar Topophotomap amb la referència 43D1S1 Apollo 17 Landing Area.
* Vista panoràmica del cràter Cochise (en primer pla) des de l'Estació Geològica 6, per sobre a la distància apareix el Massís Nord

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Cochlearia groenlandica

Cochlearia groenlandica és una espècie de brassicàcia distribuïda a l'àrtic i més enllà (fins a Califòrnia) incloent Groenlàndia, com indica el seu epítet específic i Svalbard.
És una herbàcia biennal o perenne. Presenta diverses tiges des de la base, rarament simple, erecta o decumbent. Pecíol de 0,2 a 10 cm de llargada. Flors: amb sèpals ovats o oblongs, 1-2(-3) × 0,5-1,5 mm; pètals oblanceolats aespatulats, 2-4(-5) × (0,5-)0,8-2(-3) mm; filaments 1-2(-2,5) mm; anteres 0,2-0,3 mm. Fruits d'ovoides a el·lipsoides o obovoides, 3-6 (-7) × 2-4(-5) mm. Llavors brunes, ovoides a subgloboses, 1-1,5 × 0,8-1,3 mm, papil·lades. 2n = 14.
Floreix de juny a agost. Viu en diversos hàbitats incloent les torberes i la tundra
Està relacionada amb Cochlearia officinalis.
Les espècies d'Amèrica del Nord Tsón extremadament variables en la mida de les flors i forma de pètals i fruit.

## Referències

* efloras